Case ID: 1087715
Sentence 24: Belə ki, məhkəmə iddiaçı tərəfin sübutu təqdim etdiyi halda sübutların qiymətləndirilməsi çərçivəsində onun mötəbərliyinə qiymətin verilməsi üzrə zəruri araşdırmanı özü aparmalı idi. Göründüyü kimi, apellyasiya instansiyası məhkəməsi ilkin iddia üzrə cavabdeh tərəfin apellyasiya şikayətində iddia etdiyi halları təsdiq edən sübutların əldə etmə imkanının olubolmamasını araşdırmadan, bunun üçün məhkəmənin sübutların təmin edilməsi ilə bağlı vəzifələrinin icrasına ehtiyacın olub-olmamasını araşdırmamaqla maddi və prosessual hüquq normasının tətbiqində səhvə yol vermişdir.Halbuki, Konstitusiya Məhkəməsinin formalaşdırdığı hüquqi mövqeyə əsasən, məhkəmənin həqiqətə nail olması üçün işin hərtərəfli, tam və obyektiv tədqiqinə lazımi şərait yaradılmaması, sübutlara obyektiv, qərəzsiz, hərtərəfli və tam baxdıqdan sonra hüquq normalarına müvafiq olaraq qiymətləndirilməməsi qəbul edilən məhkəmə aktlarının qanunilik və əsaslılıq meyarlarına cavab vermədiyindən ədalətli olmasını şübhə altına alır (F.Cavadov və V.Aslanovun şikayəti ilə əlaqədar 2008-ci il 30 dekabr tarixli, X.Xəlilovun şikayəti üzrə 2009-cu il 16 yanvar tarixli, N.Manafovun şikayəti üzrə 2009-cu il 13 iyul tarixli qərarlar).